**Munkavédelmi szabályzatok készítése**

## **Miért hasznos ez a szabályzat?**

**A munkavédelmi szabályzat elkészítésének célja a jogszabályokban kötelezően előírt munkavédelmi szabályok egységbe foglalása.** A szabályzat a munkahely egész területére egységes szempontok szerint rögzíti a vezetők és a beosztott munkavállalók

* munkavédelmi feladatait,
* az alkalmazás munkavédelmi feltételeit,
* az oktatás rendjét,
* az egyéni védőeszköz juttatás szabályait,
* a munkavégzésre vonatkozó általános követelményeket, valamint
* a munkavédelmi eljárások rendjét.

A Munkavédelmi Szabályzat elkészítése ma már nem előírás, azonban egyes fejezeteinek megléte kötelező (pl. egyéni védőeszköz juttatási rend, munkaköri alkalmassági vizsgálatok rendje, stb.). **Ezeket a dokumentumokat külön-külön ellenőrzi a hatóság, és bírságokat szab ki hiányosságok esetén.** Éppen ezért érdemes elkészíttetni a Munkavédelmi Szabályzatot, mely átfogóan és áttekinthetően tartalmazza a munkavédelmi jogszabályok által előírt dokumentumokat.

## **A szabályzatra vonatkozó jogszabály**

**1993.évi XCIII. tv. 2. §**(részlet)

„A munkáltató felelős az egészséget nem veszélyeztető és biztonságos munkavégzés követelményeinek megvalósításáért.

Az egészséget nem veszélyeztető és biztonságos munkavégzés követelményei megvalósításának módját - a jogszabályok és a szabványok keretein belül - a munkáltató határozza meg.

A munkáltató felelős azért, hogy minden munkavállaló az általa értett nyelven ismerhesse meg az egészséget nem veszélyeztető és biztonságos munkavégzés reá vonatkozó szabályait.”

## **A munkavédelmi szabályzat tartalma**

A szabályzat tartalma alapvetően a tevékenység jellegétől és veszélyességétől függ. Készítésekor az alábbi szakmai tartalmakra térünk ki:

* munkavédelmi ügyrend;
* foglalkoztatás munkavédelmi feltételei;
* munkavédelmi oktatások rendje;
* egyéni védőeszköz juttatási rend;
* bőrvédő szer, ipari kéztisztító, bőrvédő készítmény juttatás;
* védőital juttatás;
* munkahelyekre és munkavégzésre vonatkozó rendelkezések (általános magatartási szabályok, speciális tevékenységektől függő szabályok);
* munkavédelmi eljárások rendje (létesítés, üzembe helyezés, időszakos biztonsági felülvizsgálat);
* munkavédelmi ellenőrzések rendje;
* munkaköri alkalmassági vizsgálatok rendje;
* munkabalesetekkel, foglalkozási megbetegedésekkel kapcsolatos szabályok (bejelentés, nyilvántartás, kivizsgálás).

**Érdemes megvizsgálnia, hogy az Önök tevékenységétől függően vállalkozásuk munkavédelmi szabályzata milyen részletességgel szabályozza ezeket a területeket.**